کوئٹہ : ڈی آئی جی نیشنل ہائی ویز اینڈ موٹر وے پولیس ویسٹ زون طاہر علاوالدین کاسی پارینے کہ چنکا عئید انا وخت آ ہائی وے تیا مسافر تیان زیات کرایہ ہلنگ و مسافر تا اوور لوڈنگ کروک آ ٹرانسپورٹر آتا برخلاف موٹروے پولیس نا کارروائی کننگ انگ ءِ۔ سفر نا وخت آ مسافر تینا غاو موٹروے پولیس نا ہیلپ لائن آ رابطہ کرسا کیرہ۔ انسپکٹر جنرل نیشنل ہائی ویز اینڈ موٹروے پولیس سلطان علی خواجہ نا پارت آتیا ڈی آئی جی ویسٹ زون عملدرآمد کرفسا ہائی وے تیا عئید انا دے تیٹی تینا علاقہ غاتے ٹی عئید کننگ کن ہنوک آ مسافر تیان ودکی کرائے ہلنگ و مسافر تا اوور لوڈنگ کروک آ ٹرانسپورٹر آتا خلاف کریک ڈاون بنا ءِ کرے۔
(آن لائن)
